interakcie liekov
Dobrý večermozem uživat Nalgesin s užívam lieky na vysoký tlak Noliprel
Dobrý deň,
ďakujeme za Vašu otázku.
Medzi liekom Noliprel a liekom Nalgesin S dochádza k závažnej interakcii, ktorej výsledkom je riziko hyperkaliémie. Súbežné podávanie sa neodporúča. Ak je indikované súbežné použitie, majú sa používať opatrne a s častým monitorovaním draslíka v sére.
Zároveń bolo pozorovaných niekoľko stredne závažných interakcií. Kombinácia liečiv môže viesť k zhoršeniu renálnych funkcii (zvyčajne ide o reverzibilný účinok). Zriedkavo môže dôjsť k akútnemu zlyhaniu obličiek u starších pacientov alebo dehydrovaných pacientov. Ďalej hrozí pri súčasnej kombinácii riziko zníženia antihypertenzívneho účinku lieku Noliprel. Súbežné podávanie môže u niektorých pacientov znížiť diuretický, nátriuretický a antihypertenzný účinok lieku Noliprel môže viesť k významnému zvýšeniu draslíka v sére (čo je potenciálne smrteľné).
Užívanie lieku Nalgesin S Vám preto neodporúčam.
Vhodnejšou alternatívou v liečbe bolesti sú pre Vás lieky s obsahom paracetamolu (Paralen, Dr. Max Paracetamol). Pred ich použitím si však prečítajte príbalový leták.
S pozdravom
PharmDr. Patrícia Čečková